SELIC ปิดเทรดวันแรกบวกกว่า 40%
SELIC ปิดเทรดวันแรกบวกกว่า 40% มาที่ 4.08 บาท บวก 1.18 บาท หรือ 40.69% สูงสุดที่ 4.50 บาท ต่ำสุดที่ 3.86 บาท จากราคาขาย IPO ที่ 2.90 บาท มูลค่าซื้อขายที่ 1.50 พันล้านบาท
18 ต.ค. 2559

ผู้สื่อข่าวรายงานว่า บริษัท ซีลิค คอร์พ จำกัด (มหาชน) หรือ SELIC ปิดตลาดวันนี้อยู่ที่ 4.08 บาท บวก 1.18 บาท หรือ 40.69% สูงสุดที่ 4.50 บาท ต่ำสุดที่ 3.86 บาท มูลค่าซื้อขายที่ 1.50 พันล้านบาท ขณะที่ดัชนีตลาดหุ้นไทยโดยรวมบวก 0.01% ทั้งนี้ SELIC  เข้าซื้อขายในวันนี้ (18 ต.ค.) เป็นวันแรก โดยราคา IPO อยู่ที่ 2.90 บาท ซึ่งมี บริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน
 
อนึ่ง SELIC เป็นผู้ประกอบธุรกิจผลิตและจำหน่าย รวมทั้งวิจัยและพัฒนากาวอุตสาหกรรม โดยแบ่งสินค้าของบริษัทเป็น 4 กลุ่มคือ กาว Solvent, กาวน้ำ, กาว Hot Melt, และสารเคมีภัณฑ์อื่นๆ เพื่อจำหน่ายให้แก่ลูกค้าทั้งในและต่างประเทศมากกว่า 27 ประเทศ